Након Хитинске битке и пада Јерусалима Саладин креће у освајање преосталих хришћанских градова у Светој Земљи. Опсада Тира кога је бранио Конрад од Монферата завршена је неуспехом. Потом Саладин усмерава снаге ка кнежевини Антиохији освајајући успут Банијас, Валанију, Џабалу, Латакеју и многе друге градове. Антиохија није учествовала у бици код Хитина, али је била једна од најважнијих крсташких држава у Светој Земљи. Годинама је избегавала нападе крсташа јер је била у византијској интересној сфери. Међутим, смрћу цара Манојла Комнина Византија слаби па се Саладин усудио за напад.